સ્ટેચ્યૂ ઓફ યુનિટી ખાતે તળાવ કિનારે ટેન્ટ સિટી તૈયાર કરવામાં આવી છે. વીઆઇપી અને જનરલ બે પ્રકારના ટેન્ટ બનાવવામાં આવ્યા છે. વીઆઇપી ટેન્ટ જેમાં એસી અને ડીલક્ષ એસી ટેન્ટ છે. જ્યારે જનરલ ટેન્ટ એસી વગરનો છે. એક નાઈટ અને બે દિવસનું પેકેજ છે તેમાં નોન સ્ટાન્ડર્ડ નોન એસી ટેન્ટમાં એક વ્યક્તિનું રહેવાનું ભાડું રૂ.૪૫૦૦ છે જેમાં ૧૮ ટકા જીએસટી લાગુ થશે. જ્યારે બે વ્યક્તિઓને રહેવા માટે રૂ.૬૦૦૦ ચૂકવવા પડશે તેમજ ૧૮ ટકા જીએસટી અલગથી ચૂકવવો પડશે. ડીલક્ષ એસીમાં એક વ્યક્તિનું ભાડુ ૬૭૫૦ રૂપિયા છે, તેમજ કપલ માટે રૂ.૯૦૦૦ છે. જ્યારે પ્રિમીયમ એસી ટેન્ટમાં એક વ્યક્તિ માટે ૯૦૦૦ અને બે માટે રૂ.૧૨૦૦૦નું ભાડુ નક્કી કરવામાં આવ્યું છે. આ સાથે જીએસટી પણ ચુકવવો પડશે. બે દિવસ અને ત્રણ રાત માટે પ્રિમીયમ એસી ટેન્ટનું ભાડુ એક વ્યક્તિ માટે રૂ.૧૮૦૦૦ પ્લસ જીએસટી છે. જ્યારે કપલ માટે રૂ.૨૪,૦૦૦ હજાર ભાડુ પ્લસ ૧૮ ટકા જીએસટી ચૂકવવો પડશે. આમ, આટલા બધા ઉંચા ભાવ અને તેની પર પાછા જીએસટીની આંધળી લૂંટને લઇ લોકો હવે રીતસરની બૂમરાણ મચાવી રહ્યા છે.